pythainlp/thai-wiki-dataset-v3 huggingface dataset:
ลูกบอลไทม์สแควร์

ลูกบอลไทม์สแควร์ (Times Square Ball) เป็นลูกบอลเวลา (time ball) ซึ่งตั้งอยู่ในไทม์สแควร์ นครนิวยอร์ก บนหลังคาของวันไทม์สแควร์ ลูกบอลนี้เป็นส่วนขึ้นชื่อของการเฉลิมฉลองวันสิ้นปีในไทม์สแควร์ที่รู้จักกันในภาษาปากว่า การหย่อนลูกบอล (ball drop) ซึงลูกบอลเคลื่อนที่ลง 43 เมตรใน 60 วินาทีตามเสาธงซึ่งได้รับการออกแบบเป็นพิเศษเริ่มตั้งแต่ 11:59:00 p.m. ET และหยุดเมื่อเที่ยงคืนเพื่อให้สัญญาณการเริ่มต้นปีใหม่ ในปีหลัง ๆ เทศกาลนี้จะมีงานบันเทิงสดซึ่งรวมการแสดงของนักดนตรีนำมาก่อน
อดอลฟ์ โอชส์ (Adolph Ochs) เจ้าของหนังสือพิมพ์เดอะนิวยอร์กไทมส์ เป็นผู้จัดงานครั้งแรก จากเดิมที่เป็นชุดการแสดงดอกไม้ไฟวันสิ้นปีที่เขาจัดที่อาคารเดียวกันเพื่อส่งเสริมสถานะเป็นสำนักงานใหญ่แห่งใหม่ของหนังสือพิมพ์ ขณะที่อาร์ตคราฟต์ สเตราส์ (Artkraft Strauss) เป็นผู้ออกแบบลูกบอล มีการหย่อนลูกบอลครั้งแรกเมื่อวันที่ 31 ธันวาคม ค.ศ. 1907 เพื่อต้อนรับ ค.ศ. 1908 และมีการจัดทุกปีนับแต่นั้น ยกเว้นใน ค.ศ. 1942 และ 1943 เนื่องจากไฟฟ้าดับยามสงคราม
การออกแบบของลูกบอลยังมีการปรับตามเวลาเพื่อสะท้อนการพัฒนาของเทคโนโลยีแสง การออกแบบเดิมทำจากไม้และเหล็กและให้แสงสว่างด้วยหลอดไส้ร้อนแบบธรรมดา 100 หลอด ขณะที่แบบปัจจุบันเป็นระบบการให้แสงแอลอีดีด้วยคอมพิวเตอร์และผิวชั้นนอกประกอบด้วยแผงผลึกทรงสามเหลี่ยม นับแต่ ค.ศ. 2009 ลูกบอลปัจจุบันมีการแสดงบนยอดตึกตลอดปี ส่วนรุ่นดั้งเดิมที่เล็กกว่าของลูกบอลปัจจุบันซึ่งใช้ใน ค.ศ. 2008 นั้นมีการจัดแสดงที่ศูนย์ผู้เยี่ยมชมของไทม์สแควร์
เหตุการณ์นี้จัดโดยไทม์สแควร์อะไลแอนซ์และเคาต์ดาวน์เอ็นเตอร์เทนเมนต์ ซึ่งมีเจฟฟ์ สเตราส์เป็นผู้นำ และจัดเป็นการเฉลิมฉลองปีใหม่ที่ขึ้นชื่อที่สุดแห่งหนึ่งทั่วโลก มีผู้ชมเข้าร่วมอย่างน้อย 1 ล้านคนทุกปี และมีการแพร่ภาพโทรทัศน์ทั่วประเทศเป็นส่วนหนึ่งของรายการพิเศษวันสิ้นปีซึ่งมีหลายเครือข่ายและช่องเคเบิลแพร่ภาพ
== อ้างอิง ==
ไทม์สแควร์
การฉลองปีใหม่
นครนิวยอร์ก
แมนแฮตตัน
คริสต์ทศวรรษ 1840

== เหตุการณ์ ==
=== 1843 ===
29 สิงหาคม - จีนพ่ายอังกฤษในสงครามฝิ่น นำมาสู่สนธิสัญญานานกิงที่ส่งมอบอธิปไตยเหนือเกาะฮ่องกงสู่อังกฤษ
=== 1845 ===
4 กรกฎาคม - หมอบรัดเลย์ออกหนังสือพิมพ์ฉบับแรกของไทยคือจดหมายเหตุบางกอกรีคอร์เดอร์
=== 1846 ===
25 เมษายน - สงครามเม็กซิโก-อเมริกา: เกิดกรณีพิพาทเกี่ยวกับพรมแดนเท็กซัส
13 พฤษภาคม - สงครามเม็กซิโก-อเมริกา: สหรัฐอเมริกา ประกาศสงครามกับเม็กซิโก
คริสต์ทศวรรษ 1840
รายชื่อประเทศเรียงตามผลผลิตพลัม

รายชื่อประเทศเรียงตามผลผลิตพลัม (ข้อมูลปี พ.ศ. 2554)
เกษตรกรรมแบ่งตามประเทศ
รายชื่อประเทศ
อิตเนเวอร์เอนส์

"อิตเนเวอร์เอนส์'" (It Never Ends) เป็นซิงเกิลของวงดนตรีร็อกชาวอังกฤษ บริงมีเดอะฮอไรซัน ปรากฏอยู่ในสตูดิโออัลบั้มชุดที่ 3 ในปี พ.ศ. 2553 ของวง แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต ซิงเกิลนี้เป็นซิงเกิลแรก ออกจำหน่ายในสหราชอาณาจักรเมื่อวันที่ 20 สิงหาคม พ.ศ. 2553 และในสหรัฐอเมริกาเมื่อวันที่ 24 สิงหาคม พ.ศ. 2553 เพลงนี้ได้อยู่ในชาร์ตเพลงของสหราชอาณาจักรในวันที่ 4 กันยายน หลังจากที่ปล่อยอัลบั้มมา 1 เดือน เข้าสู่ชาร์ตซิงเกิลของสหราชอาณาจักรด้วยอันดับที่ 103 และได้รับการตอบรับที่ดีจากนักวิจารณ์ มิวสิกวิดีโอของเพลงนี้ได้รับการออกเผยแพร่ครั้งแรกผ่านทางช่องยูทูบของวิซิเบิลนอยส์ เมื่อวันที่ 21 สิงหาคม พ.ศ. 2553 วิดีโอกำกับโดย จาคอบ พรินต์ซเลา (Jakob Printzlau) ซึ่งเป็นผู้สร้างสรรค์ภาพหน้าปกซิงเกิลและหน้าปกอัลบั้ม
== อ้างอิง ==
ซิงเกิลในปี พ.ศ. 2553
เพลงของบริงมีเดอะฮอไรซัน
ฟอร์ยัวร์อายส์โอนลี

ฟอร์ยัวร์อายส์โอนลี (For Your Eyes Only) เป็นหนังสือรวมเรื่องสั้นโดยเอียน เฟลมมิง นักเขียนชาวอังกฤษผู้สร้างตัวละครสายลับชาวอังกฤษ เจมส์ บอนด์ ในหนังสือเล่มนี้มีเรื่องสั้นห้าเรื่อง ได้แก่ ฟรอมอะวิวทูอะคิลล์, ฟอร์ยัวร์อายส์โอนลี, ควอนทัมออฟซอลิซ, รีซีโก และ เดอะฮิลดิแบรนด์แรริตี สี่เรื่องแรกเป็นการดัดแปลงจากโครงเรื่องสำหรับซีรีส์ทางโทรทัศน์ซึ่งไม่มีการสร้างจริง ส่วนเรื่องที่ห้าเป็นเรื่องที่เฟลมมิงเขียนเสร็จไว้ก่อนแล้วแต่ยังไม่ได้ตีพิมพ์
== การจำหน่ายและการตอบรับ ==
ฟอร์ยัวร์อายส์โอนลี ได้รับการจัดจำหน่ายในสหราชอาณาจักรเมื่อวันที่ 11 เมษายน ค.ศ. 1960 โดยสำนักพิมพ์จอนาทัน เคป มีความยาว 252 หน้าราคา 15 ชิลลิง สำนักพิมพ์ได้เพิ่มชื่อรอง เหตุการณ์ลับทั้งห้าในชีวิตของเจมส์ บอนด์ (Five Secret Occasions in the Life of James Bond) เข้าไปในการจัดพิมพ์ครั้งแรกด้วย โดยหนังสือ 21,712 ฉบับขายหมดในเวลาอันรวดเร็ว ในสหรัฐอเมริกา ฟอร์ยัวร์อายส์โอนลี วางจำหน่ายเมื่อเดือนสิงหาคม ค.ศ. 1960 และชื่อรองของหนังสือถูกเปลี่ยนเป็น วีรกรรมลับทั้งห้าของเจมส์ บอนด์ (Five Secret Exploits of James Bond) แต่ในฉบับพิมพ์ครั้งต่อมาไม่มีการใช้ชื่อรองของหนังสืออีกเลย
วรรณกรรมในปี พ.ศ. 2500
หนังสือเจมส์ บอนด์
งานเขียนของเอียน เฟลมมิง
วรรณกรรมที่สร้างเป็นภาพยนตร์
วิซิเบิลนอยส์

วิซิเบิลนอยส์ (Visible Noise) เป็นค่ายเพลงอิสระในสหราชอาณาจักร ก่อตั้งในปี พ.ศ. 2541 โดยจูลี เวียร์ (Julie Weir) อดีตผู้จัดการค่ายเพลงคาโคโฟนัสเรเคิดส์ ค่ายเพลงนี้ก่อตั้งขึ้นด้วยเป้าหมายที่จะสร้างดนตรีร็อกใหม่ในสหราชอาณาจักร ตามที่เวียร์ได้กล่าวไว้ในเวลานั้นว่า "ทุกคนให้ความสนใจกับวงดนตรีอเมริกันมากเกินไป"
== วงดนตรีที่สังกัด ==
วงดนตรีที่สังกัดในปัจจุบัน
The Dead Formats
Blitz Kids
วงดนตรีที่เคยอยู่ในสังกัด
บริงมีเดอะฮอไรซัน
บุลเลตฟอร์มายวาเลนไทน์
Oceans & Anchors
Me vs Hero
Outcry Collective
The Plight
วงดนตรีที่เคยอยู่ในสังกัด (ต่อ)
Your Demise
Goatsblood
Ancient Ceremony
Brides
Burn Down Rome
Cry For Silence (band)
Days of Worth
Devil Sold His Soul
Fireapple Red
Kilkus
วงดนตรีที่เคยอยู่ในสังกัด (ต่อ)
Kill II This
Labrat
The Legac
Lostprophets
Miss Conduct
Number One Son
Opiate
Primary Slave
The Stupids
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของวิซิเบิลนอยส์ 
Visible Noise Official MySpace
Visible Noise feature on Rockmidgets.com 
Interview with Julie Weir, HitQuarters, February 2009
ค่ายเพลงอิสระสหราชอาณาจักร
ค่ายเพลงแนวออลเทอร์นาทิฟร็อก
ธันเดอร์บอลล์ (นวนิยาย)

ธันเดอร์บอลล์เป็นหนังสือเรื่องที่เก้าในหนังสือชุดเจมส์ บอนด์ ของ เอียน เฟลมมิ่ง และเป็นนิยายเจมส์ บอนด์เรื่องยาวลำดับที่แปด จัดจำหน่ายครั้งแรกในสหราชอาณาจักรโดย โจนาธาน เคป เมื่อวันที่ 27 มีนาคม ค.ศ.1961,ตีพิมพ์ครั้งแรกจำนวน50,938เล่ม นวนิยายเรื่องแรกของบทภาพยนตร์เจมส์ บอนด์ที่ไม่ได้สร้าง เกิดจากการร่วมมือกันเขียนของเอียน เฟลมมิ่ง,เควิน แมคคลอรี,แจ็ค วิธธิงแฮม,อีวาร์ ไบรซ์และเอิร์นเนส คูเนโอ ถึงแม้จะมีการถกเถียงการแบ่งสิทธิ์ของเฟลมมิ่ง,แมคคลอรีและวิธธิงแฮมเป็นมติของศาลพิจารณาคดี
==การจัดจำหน่ายและการตอบรับ==
ธันเดอร์บอลล์จัดจำหน่ายเมื่อวันที่ 27 มีนาคม ค.ศ.1961ในสหราชอาณาจักรโดยสำนักพิมพ์โจนาธาน เคป มีความยาว253หน้าราคา15ชิลลิง ตีพิมพ์จำนวน50,938เล่ม ธันเดอร์บอลล์จำหน่ายในสหรัฐอเมริกาโดย Viking Press และขายดีกว่าหนังสือชุดเจมส์ บอนด์เรื่องก่อนๆ
==อ้างอิง==
หนังสือเจมส์ บอนด์
โจนา ไวน์โฮเฟน

โจนา ไวน์โฮเฟน (Jona Weinhofen) เป็นมือกีตาร์ชาวออสเตรเลีย และนักดนตรีจากเมืองแอดิเลด รัฐเซาท์ออสเตรเลีย ปัจจุบันเขาเป็นมือกีตาร์นำให้กับวงดนตรีออสเตรเลีย ไอคิลด์เดอะพรอมควีน ไวน์โฮเฟนได้เคยเป็นมือจังหวะกีตาร์ให้กับวงดนตรีชาวอังกฤษ บริงมีเดอะฮอไรซันตั้งแต่ปี ค.ศ. 2009 ถึง ค.ศ. 2013 และเคยเป็นมือกีตาร์ให้กับวงดนตรีแคลิฟอร์เนีย บลีดดิงทรูตั้งแต่ปี ค.ศ. 2007 ถึง ค.ศ. 2009
== แหล่งข้อมูลอื่น ==
บุคคลที่เกิดในปี พ.ศ. 2526
บริงมีเดอะฮอไรซัน
บุคคลที่ยังมีชีวิตอยู่
วอลเลย์บอลชายทีมชาติเดนมาร์ก

วอลเลย์บอลชายทีมชาติเดนมาร์ก (Danmarks volleyballlandshold) เป็นทีมชาติของประเทศเดนมาร์กในการแข่งขันวอลเลย์บอลระดับนานาชาติรวมถึงนัดกระชับมิตร
== รางวัล ==
=== วอลเลย์บอลชิงแชมป์ยุโรป ===
=== ยูโรเปียนลีก ===
== แหล่งข้อมูลอื่น ==
Official website
FIVB profile
เดนมาร์ก
เลโก้ สตาร์ วอร์ส

เลโก้ สตาร์วอร์ส  (Lego Star Wars) เป็นชื่อวิดีโอเกมชุดหนึ่งของสตาร์ วอร์ส ปัจจุบันมีทั้งหมด 3 ภาคที่ออกมาวางจำหน่าย
==การเล่น==
วิดีโอเกมนี้เราสามรถเล่น2คนได้โดยเราจะถูกจำลองในมุมมองที่3และเราสามารถเลือกตัวละครในภาพยนตร์เรื่องสตาร์ วอร์ส โดยขณะท่เราไม่ได้เล่นตะลุยผ่านด่าต่างๆเราจะอยู่ที่สถานที่ต่างๆในสตาร์ วอร์สเช่น
เลโก้ สตาร์ วอร์ส (ดิ วีดิโอเกม)จะอยู่ที่ร้านอาหารของเด็กซ์เตอร์
เลโก้ สตาร์ วอร์ส 2 ดิ ออริจินัล ไตรโลจี้ จะอยู่ที่บาร์แคนทีน่า
เลโก้ สตาร์ วอร์ส ดิ คอมพลีท ซาก้า จะอยู่ที่บาร์แคนทีน่าเช่นเดียวกับภาค2
เลโก้ สตาร์ วอร์ส 3 ดิ โคลน วอร์ส จะอยู่ที่ฐานทัพของพวกสาธารณรัฐ
==เลโก้ สตาร์ วอร์ส (ดิ วีดิโอเกม)==
เลโก้ สตาร์วอร์ส ดิ วีดิโอเกม (LEGO StarWars:The Video Game เป็นวิดีโอเกมชุดแรกของเลโก้ สตาร์ วอร์ส เป็นวิดีโอเกมสำหรับเด็กวางจำหน่ายในรูปแบบพีซี,เอ็กซ์บอกซ์เป็นต้น. เนื้อเรื่องในเกมจะดำเนินตามภาพยนตร์เรื่องสตาร์วอร์สไตรภาคต้น
===รายชื่อด่าน===
เอพพิโซด 1: Negotiations - Trade Federation; Invasion of Naboo - Naboo jungle; Escape from Naboo - Theed Palace; Mos Espa Podrace - Mos Espa Raceway; Retake Theed Palace - Theed Palace; Darth Maul - Theed Palace.
เอพพิโซด 2: Discovery on Kamino - Kamino; Droid Factory - Geonosis Droid Factory; Jedi battle - Geonosis battle arena; Gunship cavalry - Geonosis arena outskirts; Count Dooku - outskirts.
เอพพิโซด 3: Battle over Coruscant – Hyperspace over Coruscant; Chancellor in peril – Invisible Hand, General Grievous – Utapau, Defence of Kashyyyk – Kashyyyk, Ruin of the Jedi – Coruscant, Darth Vader – Mustafar.
==เลโก้ สตาร์ วอร์ส 2 ดิ ออริจินัล ไตรโลจี้==
เลโก้ สตาร์ วอร์ส 2 ดิ ออริจินัล ไตรโลจี้ (LEGO StarWars II:The Original  เป็นวิดีโอเกมชุดที่สองของเลโก้ สตาร์ วอร์ส เป็นวิดีโอเกมสำหรับเด็กวางจำหน่ายในรูปแบบพีซี,เอ็กซ์บอกซ์เป็นต้น. เนื้อเรื่องในเกมจะดำเนินตามภาพยนตร์เรื่องสตาร์วอร์สไตรภาคเดิม
===เลโก้ สตาร์ วอร์ส 2 ดิ ออริจินัล ไตรโลจี้ (โทรศัพท์)===
เลโก้ สตาร์ วอร์ส 2 ดิ ออริจินัล ไตรโลจี้ (LEGO StarWars II:The Original  เป็นวิดีโอเกมชุดของเลโก้สตาร์ วอร์ส โดยตัวเกมจะเหมือนกับเลโก้ สตาร์ วอร์ส 2 ดิ ออริจินัล ไตรโลจี้ สามารถเล่นได้ในโทรศัพท์เป็นเกมรูปแบบบิท
===การพัฒนา===
ตัววิดีโอเกมในภาคนี้เปลี่ยนแปลงจากภาคแรกไปมากโดยจะมีมุมมองที่กว้างมากขึ้น หากตัวละครตายก็จะอยู่ที่เดิมแต่จะต้องทำเหรียญตกไม่เหมือนกับภาคแรกที่ต้องกลับมาเริ่มที่เดิมใหม่และเล่นลำบาก
==รายชื่อตัวละคร==
===ยานพาหนะ===
After completing a vehicle model out of ten canisters or "minikits", the vehicles become playable in bonus levels.
==อ้างอิง==
==แหล่งข้อมูลอื่น==
Brickset: Your Lego Set Guide
MiniFigs.nl Lego Star Wars minifigs
 
เกมสตาร์ วอร์ส
วิดีโอเกมแอ็กชันผจญภัย
ผลิตภัณฑ์ที่ออกในปี พ.ศ. 2548
เกมชุด
เปปเปอร์มินต์

เปปเปอร์มินต์  เป็นมินต์พันธุ์ผสมระหว่างวอเตอร์มินต์ (Mentha aquatica) กับสเปียร์มินต์ มีถิ่นกำเนิดอยู่ที่ทวีปยุโรปและตะวันออกกลาง ปัจจุบันเพาะปลูกกันอย่างกว้างขวางในหลายบริเวณทั่วโลก สามารถพบได้ในป่ากับสายพันธุ์ดั้งเดิมเป็นบางครั้ง
== ลักษณะทางพฤกษศาสตร์ ==
เปปเปอร์มินต์ถูกบรรยายลักษณะครั้งแรกเมื่อปี พ.ศ. 2296 (ค.ศ. 1753) โดย คาร์ล ลินเนียส จากตัวอย่างที่ถูกรวบรวมในสหราชอาณาจักร แต่ในปัจจุบันเป็นที่ยอมรับจากสากลว่าเป็นพันธุ์ผสม เป็นพืชมีลำต้นใต้ดิน เติบโตได้ถึง 30-90 เซนติเมตร (12-35 นิ้ว) ลำต้นยืดออกกว้าง ใบยาว 4-9 เซนติเมตร (1.6-3.5 นิ้ว) กว้าง 1.5-4 เซนติเมตร (0.59-1.57 นิ้ว) ใบสีเขียวเข้ม ดอกสีม่วงยาวขนาด 6-8 มิลลิเมตร (0.24-0.31 นิ้ว)
มินต์
สมุนไพร
มิวสิกโอเอ็มเอช

มิวสิกโอเอ็มเอช (musicOMH) เป็นเว็บไซต์ของสหราชอาณาจักรที่เผยแพร่เนื้อหาบทวิจารณ์อิสระ บทความเด่น และบทสัมภาษณ์เกี่ยวกับแนวเพลงทุกแนว รวมถึงดนตรีคลาสสิก เฮฟวีเมทัล ร็อก และอาร์แอนด์บี
มิวสิกโอเอ็มเอชก่อตั้งขึ้นและเปิดใช้โดยบรรณาธิการบริหาร ไมเคิล ฮับบาร์ด เมื่อ ค.ศ. 1999
== อ้างอิง ==
เว็บไซต์ดนตรี
คิลเลอร์ควีน โดย เคที เพร์รี

คิลเลอร์ควีน โดย เคที เพร์รี (Killer Queen by Katy Perry) เป็นน้ำหอมที่สร้างโดยนักร้องชาวอเมริกัน เคที เพร์รี และบริษัทโคตี น้ำหอมออกจำหน่ายใน ค.ศ. 2013 ตามหลังน้ำหอมสองตัวแรก เพอร์ และเมียว! โดย เคที เพร์รี|เมียว! น้ำหอมบรรจุในกล่องสีแดง ฝาเปิดสีทอง และขวดรูปร่างคล้ายทับทิมสีแดง
== อ้างอิง ==
น้ำหอมของเคที เพร์รี
สาธารณรัฐบัชคอร์โตสตาน

บัชคอร์โตสตาน (Башкортоста́н; Башҡортостан) หรือชื่อทางการว่า สาธารณรัฐบัชคอร์โตสตาน (Респу́блика Башкортоста́н; Башҡортостан Республикаһы) เป็นเขตการปกครองของประเทศรัสเซีย ตั้งอยู่ระหว่างแม่น้ำวอลกากับเทือกเขายูรัล มีเมืองหลวงคืออูฟา มีประชากรทั้งหมด 4,072,292 คน และมีเนื้อที่ทั้งหมด 143,600 ตารางกิโลเมตร
บัชคอร์โตสตานมีความสัมพันธ์ทางเศรษฐกิจและวัฒนธรรมที่ดีกับตาตาร์สถาน
==อ้างอิง==
== แหล่งข้อมูลอื่น ==
Official website of Bashkortostan  
The Head of Republic of Bashkortostan 
Official website on the 450th anniversary of Bashkortostan's voluntary joining Russia 
International presentation of Bashkortostan Republic in UNESCO 
Bashkortostan export portal
บัชคอร์โตสตาน
 
รัฐและดินแดนที่ก่อตั้งในปี พ.ศ. 2462
ดีแลน มินเน็ตต์

ดีแลน คริสโตเฟอร์ มินเน็ตต์ (Dylan Christopher Minnette) เกิดเมื่อวันที่ 29 ธันวาคม ค.ศ. 1996 เป็นนักแสดงและนักดนตรีชาวอเมริกัน เขาเป็นที่รู้จักกันดีในบทบาท เคลย์ นอร์แมน ใน Saving Grace เขารับบทเป็นเดวิดลูกชายของ แจ็ค เชปพาร์ด ใน อสุรกายดงดิบ (Lost) เร็กซ์ บริทเต็น ของค่ายเอ็นบีซีเรื่อง Awake แอนโธนีในภาพยนตร์ตลกเรื่อง อเล็กซานเดอร์กับวันมหาซวยห่วยสุด ๆ (Alexander and the Terrible, Horrible, No Good, Very Bad Day) และแซค คูเปอร์ ในภาพยนตร์ คืนอัศจรรย์ขนหัวลุก (Goosebumps) นอกจากนี้เขายังเป็นนักร้องนำและมือกีต้าร์ของวงดนตรี Wallows อีกด้วย
== ประวัติ ==
=== ชีวิตช่วงแรกและอาชีพ ===
ดีแลน มินเน็ตต์ เกิดเมื่อวันที่ 29 ธันวาคม ค.ศ. 1996 ในเอวันส์วิลล์ เขาเป็นบุตรชายของโรบิน มาเคอร์ และ เครก มินเน็ตต์ เขาย้ายไปเมืองแชมเปญจน์เป็นเวลา 5 ปี แต่ต่อมาเขาย้ายไปลอสแอนเจลิสสำหรับการประกอบอาชีพการแสดงของเขา
การแสดงช่วงแรกเขารับบทเป็น เจฟฟรีย์ ในละครโทรทัศน์อเมริกันเรื่อง Drake & Josh ต่อมามินเน็ตต์ร่วมแสดงใน The Year Without a Santa Claus ของค่ายเอ็นบีซี และร่วมแสดงเป็นตัวประกอบในภาพยนตร์เรื่อง Fred Claus รับบทเป็นทอดด์ ลียง ในภาพยนตร์เรื่อง The Clique และรับบทเป็น โนอาห์ เฟรม ในภาพยนตรเรื่อง Snow Buddies มินเน็ตต์มีผลงานที่โดดเด่นจากการรับบทเป็นไมเคิล สกอฟิลด์ตอนเด็ก ในละครชุด แผนลับแหกคุกนรก (Prison Break) และรับบทเป็น เคลย์ นอร์แมน ในละครซีรีส์โทรทัศน์อเมริกันเรื่อง Saving Grace เขารับบทเป็นเคนนีใน Let Me In เขายังได้ร่วมแสดงในภาพยนตร์สวีเดนเรื่อง แวมไพร์ รัตติกาลรัก (Let the Right One In) ซึ่งได้รับการออกฉายเมื่อเดือนตุลาคมปี ค.ศ. 2010 มินเน็ตต์ยังปรากฏในภาพยนตร์หลายเรื่อง รวมถึงเรื่อง อสุรกายดงดิบ เขารับบทเป็นเดวิดลูกชายของ แจ็ค เชปพาร์ด
==ผลงาน==
===ภาพยนตร์===
===โทรทัศน์===
=== รางวัล ===
In 2008, Minnette received a Young Artist Award for his work on Saving Grace.
In 2011, Minnette received his second Young Artist Award for his appearance in Medium
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2539
บุคคลที่ยังมีชีวิตอยู่
นักแสดงอเมริกัน
นักแสดงเด็กชาวอเมริกัน
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
นักแสดงชายชาวอเมริกันในศตวรรษที่ 21
โรคริดสีดวงตา

โรคริดสีดวงตา เรียกอย่างอื่นว่า เยื่อตาอักเสบชนิดมีตุ่ม (granular conjunctivitis) ตาอักเสบรุนแรงอียิปต์ (Egyptian ophthalmia) และ โรคริดสีดวงตาขั้นถึงตาบอด (blinding trachoma) เป็นโรคติดเชื้ออันมีสาเหตุมาจากแบคทีเรียชนิด Chlamydia trachomatis การติดเชื้อดังกล่าวเป็นสาเหตุให้เกิด การหยาบขรุขระขึ้น ที่ผิวด้านในของเปลือกตา ซึ่งผิวที่หยาบขรุขระขึ้นสามารถนำไปสู่อาการเจ็บปวดในดวงตา  เกิดการเสียสภาพของผิวด้านนอกหรือ กระจกตา ของดวงตาและอาจจนถึงขั้นตาบอด
แบคทีเรียที่เป็นสาเหตุของโรคดังกล่าวสามารถแพร่กระจายโดยการสัมผัสทางตรงและทางอ้อมกับตาหรือจมูกของผู้เป็นโรค การสัมผัสทางอ้อมนั้นรวมไปถึงการสัมผัสผ่านทางเสื้อผ้าเครื่องนุ่งห่มหรือแมลงวันที่เกิดไปสัมผัสกับตาหรือจมูกของผู้เป็นโรค ปกติแล้ว ต้องเกิดการติดเชื้อหลายครั้งเป็นระยะเวลานานหลายปีก่อนจะถึงขั้นที่แผลเป็นที่เกิดบนเปลือกตาเป็นหนักจน ขนตา เริ่มเสียดสีดวงตา เด็กจะแพร่กระจายโรคได้มากกว่าผู้ใหญ่ ระบบสุขาภิบาลที่ไม่ดีนัก สภาพความเป็นอยู่ที่แออัด ขาดน้ำหรือห้องสุขาที่สะอาด เหล่านี้เป็นสิ่งที่ทำให้เกิดการแพร่กระจายได้มากขึ้นเช่นกัน
มีการพยายามหาหนทางต่าง ๆ ในอันที่จะป้องกันโรคดังกล่าว ซึ่งรวมถึงการปรับปรุงให้มีน้ำสะอาดใช้ ลดจำนวนผู้ที่ติดเชื้อโดยการรักษาด้วย ยาปฏิชีวนะ ซึ่งอาจรวมถึงการรักษากลุ่มคนที่โรคดังกล่าวเป็นที่ทราบว่าเป็นกันมาก โดยการรักษาทีเดียวพร้อมกัน ลำพังเฉพาะการชำระล้างให้สะอาดนั้นไม่เพียงพอที่จะป้องกันโรคได้ แต่อาจมีประโยชน์หากกระทำพร้อมกับมาตรการอื่น ๆ ทางเลือกในการรักษารวมไปถึงการให้ ยาอะซิโทรไมซิน ทางปากหรือ ยาเททราไซคลีนเป็นยาป้ายภายนอก โดยยาอะซิโทรไมซินเป็นทางเลือกที่ดีกว่าเนื่องจากสามารถใช้เป็นยาให้ทางปากเพียงครั้งเดียว หลังจากที่เกิดแผลเป็นที่เปลือกตา อาจจำเป็นต้องใช้ศัลยกรรมเพื่อตกแต่งตำแหน่งขนตาเสียใหม่และเพื่อป้องกันตาบอด
ในโลกมีประมาณ 80 ล้านคนที่ยังไม่หายจากการติดเชื้อดังกล่าว ในบางพื้นที่อาจมีการติดเชื้อดังกล่าวมากถึงร้อยละ 60–90 ของจำนวนเด็กและยิ่งพบทั่วไปในหญิงมากกว่าชายอันเนื่องจากมีโอกาสสัมผัสใกล้ชิดกับเด็ก ๆ โรคดังกล่าวเป็นสาเหตุทำให้คนเป็นจำนวนถึง 2.2 ล้านคนหย่อนสมรรถภาพในการมองเห็น ในจำนวนนั้นมี  1.2 ล้านคนที่ตาบอดสนิท เป็นโรคที่พบทั่วไปใน 53 ประเทศในทวีปต่าง ๆ คืออาฟริกา เอเชีย อเมริกากลางและอเมริกาใต้ โดยมีประมาณ 230 ล้านคนที่มีความเสี่ยงต่อการเป็นโรคดังกล่าว ซึ่งเป็นผลให้เกิดความสูญเสียทางเศรษฐกิจถึง 8 พันล้านเหรียญสหรัฐต่อปี โรคดังกล่าวจัดอยู่ในกลุ่มโรคที่ทราบกันในชื่อว่า โรคเขตร้อนที่ถูกละเลย
==อ้างอิง==
ตาบอด
โรคของตาและอวัยวะเคียงลูกตา
โรคที่ถูกละเลย
การติดเชื้อคลาไมเดีย
โรคเขตร้อน
หม่ำ (แก้ความกำกวม)

หม่ำ เป็นภาษาปากมีความหมายถึง การรับประทาน หรือการกิน โดยมากเป็นคำใช้หลอกล่อเด็ก ๆ ให้รับประทานอาหาร โดยมักพูดว่า "หม่ำ ๆ"
หม่ำ การถนอมอาหารแบบหนึ่งของภาคอีสาน ใช้เนื้อหมูหรือเนื้อวัว
ปลาม่ำ หรือ ปลาหม่ำ ปลาน้ำจืดสกุล Scaphiodonichthys ในวงศ์ปลาตะเพียน (Cyprinidae)
หม่ำ จ๊กมก นักแสดงตลกชาวไทย
มกราคม พ.ศ. 2559

มกราคม พ.ศ. 2559 เป็นเดือนที่ 1 ของปี พ.ศ. 2559 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
== เหตุการณ์ปัจจุบัน ==
มกราคม
*
ปลาสำลี

ปลาสำลี หรือ ปลาช่อลำดวน (Black-banded trevally, Black-banded kingfish; ) ปลากระดูกแข็งชนิดหนึ่ง ในวงศ์ปลาหางแข็ง (Carangidae) จัดเป็นปลาเพียงชนิดเดียวในสกุล Seriolina (เป็นภาษาละตินหมายถึง "หม้อดินเผาขนาดใหญ่")
มีความแตกต่างจากปลาหางแข็งชนิดและสกุลอื่น ๆ ตรงที่ที่ไม่มีเกล็ดแข็งบนเส้นข้างตัวตอนปลาย ลำตัวค่อนข้างยาว ปลายจะงอยปากมน ส่วนหัวโค้งนูน และลาดเมื่อใกล้จุดเริมของครีบหลัง ปากกว้าง โคนขากรรไกรบนมน มุมปากยื่นมาใต้นัยน์ตา ยาวเสมอขอบนัยน์ตา ยาวเสมอขอบนัยน์ตาด้านหลัง
ครีบหลังแยกจากกันเป็นสองตอน ตอนหน้าเล็กและสั้น ตอนหลังมีฐานยาว ครีบก้นอยู่ตรงข้ามกับครีบหลังมีฐานสั้นกว่ามาก ครีบอกมีปลายแหลม และเล็กกว่าครีบอื่น ๆ ครีบท้องอยู่ใต้ครีบอก ครีบหางมีปลายเว้าลึก เส้นข้างตัวบริเวณโคนหางมีสันเนื้อหนา ๆ นูนขึ้นมา  สีหลังสีเทาอมน้ำตาล สีข้างและท้อง
เป็นสีเทาจางลงมาเรื่อย ๆ บริเวณสันท้องจะเป็นสีขาว ปลาขนาดเล็กจะมีแถบดำ 5-7 แถบ ขวางลำตัวบริเวณเหนือเส้นข้างตัว
ขนาดใหญ่ที่สุดยาวถึง 70 เซนติเมตร และน้ำหนักประมาณ 50 กิโลกรัม
พบกระจายพันธุ์ในเขตร้อนและเขตอบอุ่นทั่วโลก ทั้งมหาสมุทรอินเดีย, แปซิฟิก, แอตแลนติก, ชายฝั่งของแอฟริกาใต้ โดยพบมากบริเวณหน้าดิน และระดับน้ำลึกตั้งแต่ 20-150 เมตร ในเขตน่านน้ำไทยพบได้ทั้งอ่าวไทยและทะเลอันดามัน
เป็นปลาที่นิยมตกเป็นเกมกีฬา และบริโภคกันอย่างแพร่หลาย
==อ้างอิง==
==แหล่งข้อมูลอื่น==
วงศ์ปลาหางแข็ง
ปลาเศรษฐกิจ
ปลาเกม
ปลาชนิดเดียว
กันส์ฟอร์แฮนส์

"กันส์ฟอร์แฮนส์" (Guns for Hands) เป็นเพลงของวงดนตรีออลเทอร์นาทิฟฮิปฮอปชาวอเมริกัน ทเวนตีวันไพล็อตส์ ออกจำหน่ายเป็นซิงเกิลเฉพาะในประเทศญี่ปุ่น เพลงนี้ปรากฏอยู่ในสตูดิโออัลบั้มชุดที่ 2 ที่มีชื่อว่า รีเจียนัลแอตเบสต์, สตูดิโออัลบั้มชุดที่ 3 ที่มีชื่อว่า เวสเซิล, อีพีปี พ.ศ. 2555 ที่ชื่อ ทรีซองส์, และอีพีปี พ.ศ. 2556 ที่ชื่อ ไมเกรน มิวสิกวิดีโอกำกับโดย มาร์ก ซี. เอเชิลแมน (Mark C. Eshleman)
== รายชื่อเพลง ==
== ชาร์ต ==
== เวอร์ชันต่าง ๆ ==
เวอร์ชันดั้งเดิม (พบได้ที่อัลบั้มรีเจียนัลแอตเบสต์): เสียงกลองตรงที่จุดสำคัญตลอดทั้งเพลงจะเบากว่าเวอร์ชันใหม่
เวอร์ชันใหม่ในอัลบั้มเวสเซิล, อีพีทรีซองส์, และอีพีไมเกรน: เสียงกลองตรงที่จุดสำคัญตลอดทั้งเพลงจะหนักกว่าเวอร์ชันเดิม
== อ้างอิง ==
ซิงเกิลในปี พ.ศ. 2556
เพลงในปี พ.ศ. 2556
สาธารณรัฐจีน (แก้ความกำกวม)

สาธารณรัฐจีนเป็นรัฐในเอเชียตะวันออก ปัจจุบันมักเรียก ประเทศไต้หวัน
สาธารณรัฐจีนยังอาจหมายถึง
สาธารณรัฐจีน (2455–2492) ตั้งแต่ราชวงศ์ชิงสิ้นสุดจนย้ายไปเกาะไต้หวัน
* รัฐบาลชั่วคราวสาธารณรัฐจีน (2455) รัฐบาลจีนสาธารณรัฐที่ตั้งในปี 2455
* รัฐบาลเป่ย์หยาง รัฐบาลจีนเหนือ ปี 2456–2471
* รัฐบาลชาตินิยม รัฐบาลจีนหลังสองรัฐบาลข้างต้นรวมกัน ปี 2471–2491
รัฐบาลปฏิวัติประชาชนสาธารณรัฐจีน หรือรัฐบาลประชาชนฟูเกียน รัฐบาลต่อต้านพรรคก๊กมินตั๋งอายุสั้นในมณฑลฟูเกียนของสาธารณรัฐจีน (2476–2477)
รัฐบาลชาติจัดระเบียบใหม่สาธารณรัฐจีน รัฐบาลหุ่นที่ญี่ปุ่นสนับสนุน ปี 2483–2488
รัฐบาลชั่วคราวสาธารณรัฐจีน (2480–2483) รัฐบาลหุ่นที่ญี่ปุ่นสนับสนุน ปี 2480–2483
รัฐบาลสาธารณรัฐจีน รัฐบาลของสาธารณรัฐจีน หรือประเทศไต้หวัน
== ดูเพิ่ม ==
จีน (แก้ความกำกวม)
เบนจามิน เชียส์

เบนจามิน เฮนรี เชียส์ (12 สิงหาคม พ.ศ. 2450 – 12 พฤษภาคม พ.ศ. 2524) เป็นประธานาธิบดีสิงคโปร์คนที่ 2 สะพานเบนจามิน เชียส์ ได้ชื่อตามเขา
เบนจามิน เชียส์ เข้าดำรงตำแหน่งประธานาธิบดีสิงคโปร์เมื่อวันที่ 2 มกราคม พ.ศ. 2514 แม่ของเขาอายุ 91 ปีตอนที่ทราบว่าเขาได้เป็นประธานาธิบดีสิงคโปร์ และเป็นไปได้ว่า เขาบริจาคเงินเดือนทั้งหมดให้การกุศล
เชียส์ดำรงตำแหน่งจนถึงแก่อสัญกรรมเมื่อ 12 พฤษภาคม พ.ศ. 2524 เทวัน นายัร สืบตำแหน่งจากเขา
==อ้างอิง==
ชาวสิงคโปร์เชื้อสายอังกฤษ
ประธานาธิบดีสิงคโปร์
ชาวสิงคโปร์เชื้อสายสหราชอาณาจักร
ชาวสิงคโปร์เชื้อสายสเปน
ชาวสิงคโปร์เชื้อสายจีน
คริสต์ศาสนิกชนชาวสิงคโปร์
แพทย์ชาวสิงคโปร์
เอาต์ออฟเดอะวุดส์ (เพลง)

"เอาต์ออฟเดอะวุดส์" (Out of the Woods) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ มาจากสตูดิโออัลบั้มชุดที่ห้าในชื่อ 1989 (2014) สวิฟต์ประพันธ์และผลิตเพลงร่วมกับแจ็ก แอนโตนอฟฟ์ ด้วยบทประพันธ์เพลงที่ได้รับแรงบันดาลใจจากความสัมพันธ์ที่ล้มเหลวและความวิตกกังวลที่สวิฟต์ประสบพบเจอ "เอาต์ออฟเดอะวุดส์" เป็นแนวเพลงซินท์ป็อปที่มีองค์ประกอบของยูโรแดนซ์และอินดีทรอนิกา และมีการสังเคราะห์เสียงที่หนัก การวนซ้ำของดรัมแมชชีน และประสานเสียงร้องแบบเลเยอร์
บิกมะชีนเร็กเคิดส์เปิดให้ดาวน์โหลดเพลงนี้เมื่อวันที่ 14 ตุลาคม ค.ศ. 2014 เป็นซิงเกิลประชาสัมพันธ์ของอัลบั้ม 1989 สวิฟต์เปิดตัวมิวสิกวิดีโอในรายการ ดิกคลาร์กส์นิวเยียร์ส์ร็อกกิงอีฟ ทางช่องเอบีซี เมื่อวันที่ 31 ธันวาคม ค.ศ. 2015 โดยวิดีโอดังกล่าวแสดงให้เห็นถึงสวิฟต์ที่กำลังดิ้นรนเพื่อหาทางหนีออกจากป่ามหัศจรรย์ เพลงนี้เปิดตัวในวิทยุเพลงป็อปของสหรัฐและวิทยุร่วมสมัยสำหรับผู้ใหญ่ยอดนิยมโดยเป็นซิงเกิลที่หกของอัลบั้มเมื่อวันที่ 18 มกราคม ค.ศ. 2016 โดยบิกมะชีนเร็กร่วมกับรีพับลิกเรเคิดส์
นักวิจารณ์ยกย่องเพลง "เอาต์ออฟเดอะวุดส์" ว่าเป็นผลงานที่ได้รับอิทธิพลจากคริสต์ทศวรรษ 1980 และบทประพันธ์เพลงบรรยายถึงการมีส่วนร่วมทางอารมณ์ โดยเพลงขึ้นสูงสุดที่อันดับ 18 บนชาร์ตบิลบอร์ดฮอต 100 ในสหรัฐ  และได้รับการรับรองระดับแพลตตินัมโดยสมาคมผู้ประกอบกิจการเพลงของสหรัฐอเมริกา (RIAA) นอกจากนี้ยังขึ้นถึง 20 อันดับแรกบนชาร์ตในออสเตรเลีย แคนาดา และนิวซีแลนด์ สวิฟต์แสดงเพลงนี้ในรายการโทรทัศน์ต่าง ๆ เช่น กูดมอร์นิงอเมริกา และรวมไว้ในรายชื่อการแสดงของเดอะ 1989 เวิลด์ทัวร์ (2015)
== ชาร์ต ==
=== ชาร์ตรายสัปดาห์ ===
== การรับรอง ==
== ประวัติการจำหน่าย ==
=== การเผยแพร่ประชาสัมพันธ์ ===
=== การเผยแพร่ซิงเกิล ===
== อ้างอิง ==
== แหล่งข้อมูลอื่น ==
เพลงในปี พ.ศ. 2557
ซิงเกิลในปี พ.ศ. 2558
ซิงเกิลสังกัดบิกแมชีนเรเคิดส์
เพลงของเทย์เลอร์ สวิฟต์
เพลงบันทึกเสียงที่ผลิตโดยแจ็ก แอนโตนอฟฟ์
เพลงบันทึกเสียงที่ผลิตโดยเทย์เลอร์ สวิฟต์
เพลงบันทึกเสียงที่ผลิตโดยแมกซ์ มาร์ติน
เพลงที่ประพันธ์คำร้องโดยแจ็ก แอนโตนอฟฟ์
เพลงที่ประพันธ์คำร้องโดยเทย์เลอร์ สวิฟต์
เพลงซินท์ป็อปอเมริกัน
ดินแดนคัมชัตคา

ดินแดนคัมชัตคา (Камча́тский край) เป็นเขตการปกครองของประเทศรัสเซีย ก่อตั้งขึ้นเมื่อวันที่ 1 กรกฎาคม พ.ศ. 2550 โดยรวมตัวกันของแคว้นคัมชัตคากับเขตปกครองตนเองคาเรียค มีการออกเสียงประชามติในวันที่ 23 ตุลาคม พ.ศ. 2548
ดินแดนคัมชัตคามีเนื้อที่ทั้งหมด 472,300 ตารางกิโลเมตร และมีประชากรทั้งหมด 322,079 คน โดยมีศูนย์กลางการบริหารคือ ปิตราปัฟลัฟสค์-คัมชัตสกี
== อ้างอิง ==
== แหล่งข้อมูลอื่น ==
Правительство Камчатского Края 
История Камчатского края
Камчатский край в фотографиях: пейзажи, природа, люди, события
Законодательство Камчатского края
«Камчатский край, Петропавловск-Камчатский — краеведческий сайт Камчатки»
Камчатка в книге: Н. А. Гвоздецкий, Н. И. Михайлов. Физическая география СССР. М., 1978.
ดินแดนคัมชัตคา
รัฐและดินแดนที่ก่อตั้งในปี พ.ศ. 2550
วิกิพีเดียภาษาลีกูเรีย

วิกิพีเดียภาษาลีกูเรีย เป็นสารานุกรมวิกิพีเดียที่จัดทำขึ้นในภาษาลีกูเรีย ปัจจุบันวิกิพีเดียภาษาลีกูเรียมีบทความมากกว่า 3,000 บทความ (2559)
==โลโก==
{| border="0" cellpadding="2" cellspacing="1" style="border:1px solid #aaa"
|- align=center
!height="150px" bgcolor="#F9F9F9" |
!height="150px" bgcolor="#F9F9F9" | 135px
|-
!width="150px" colspan="1" bgcolor="#CCCCCC" | 2550–2553
!width="150px" colspan="1" bgcolor="#CCCCCC" | 2553–
|}
== แหล่งข้อมูลอื่น ==
วิกิพีเดียภาษาลีกูเรีย
ลีกูเรีย